**O projektu RUNE**

V podjetju RUNE Enia d.o.o. v sklopu projekta RUNE **gradimo širokopasovno optično omrežje na podeželskih območjih Slovenije, ki so za osrednje ponudnike komercialno manj zanimivi.**

Širokopasovno optično omrežje bo **uporabnikom** **omogočilo dostop do hitrejšega, zanesljivejšega ter kvalitetnejšega interneta** ter pomembno izboljšalo kakovost bivanja, šolanja in dela na podeželju. Pomembna prednost omrežja RUNE je, da uporabnik lahko brez omejitev izbira med ponudbami posameznih ponudnikov storitev.

Projekt RUNE je **zasebna naložba**, ki jo **financira sklad CEBF – Connecting Europe Broadband Fund**, ki vlaga v projekte izgradnje odprtega dostopovnega omrežja na območju Evrope.

**RUNE trenutno gradi oziroma** **je** **že izgradil** **omrežje** v **cca 70 slovenskih občinah.**

**Projekt RUNE v občini Rogaška Slatina**

Projekt RUNE ni razdeljen po občinah, temveč po projektih.Občina Rogaška Slatina je vključena v projekt z internim poimenovanjem S30 in S32.

**Projekt S30** vključuje občine Dobje, Laško, Podčetrtek, Šentjur, Šmarje pri Jelšah in manjši del občine Rogaška Slatina.

Projekt se je uradno začel meseca junija lani, dela konec leta. Vozlišče za zagotavljanje optičnih signalov je **že postavljeno v Prevorjah v občini Šentjur**. Gradnja tras omrežja, ki je stekla iz vozlišča navzven se je že začela, v teku pomladi bodo na omrežje tudi že priključeni prvi uporabniki.

Izvajalec gradbenih del je **podjetje IMP d.o.o.**

**Projekt S32** vključuje občine Makole, Rogatec, Poljčane, Slovenska Bistrica, Šmarje pri Jelšah, Videm, Žetale in večji del občine Rogaška Slatina.

Projekt se je uradno začel junija lani, **gradbene** **aktivnosti proti koncu lanskega leta**. Vozlišče stoji v **Stopercah v občini Majšperk**, gradnja tras omrežja se je tudi že začela.

Izvajalec gradbenih del je **podjetje TLPS d.o.o.**

V sklopu projekta RUNE gradimo na območjih **t.i. sivih lis\*.** Poudariti velja, da je gradnja na območju sivih lis izključno zasebna investicija, ki jo financira sklad CEBF – Connecting Europe Broadband Found.

Gradnja na območju **belih lis\*\*** pa je bila predmet več javnih razpisov, na katere so se lahko prijavili različni izvajalci. V sklopu teh razpisov se je naša družba prijavila na razpis Ministrstva za javno upravo, GOŠO 4.

\***sive lise** - območja, kjer sedaj obstaja samo eno omrežje in uporabniki nimajo možnosti izbire ter so v celoti vezani na enega ponudnika.

\*\***bele lise** - območja, kjer prebivalci nimajo možnosti pridobitve širokopasovnega priključka, saj za izgradnjo tovrstne infrastrukture

**Predvideno število naslovov, ki jih nameravamo pokriti v občini Rogaška Slatina**

|  |  |  |
| --- | --- | --- |
| **Sive lise\*** | **Št. naslovov** | **Št. gospodinjstev** |
| **(izvedba podjetje RUNE Enia d.o.o.)** | **V sklopu projekta S30: 138**  **V sklopu projekta S32: 2231**  **V sklopu projekta S31: 8**  **Skupaj: 2377** | **V sklopu projekta S30: 191**  **V sklopu projekta S32: 3089**  **V sklopu projekta S31: 12**  **Skupaj: 3292** |
|  | | |
| **Bele lise\*\*** | **Št. naslovov** | **Št. gospodinjstev** |
| **Izvedba podjetje RUNETEC d.o.o.** | **V sklopu projekta S30: 19**  **V sklopu projekta S32: 57**  **Skupaj: 76** | **V sklopu projekta S30: 28**  **V sklopu projekta S32: 89**  **Skupaj: 117** |
|  |  |  |
| **SKUPAJ** | **2453** | **3409** |

Vseh belih lis v občini **Rogaška Slatina** je bilo na dan, ko smo se zavezali pokriti bele lise v sklopu razpisa skupno **100** (naslovi), mi jih bomo pokrili **76**, kar je **76 %** belih lis v občini.

Skladno z razpisom smo dolžni pokriti 80% belih lis v posameznem sklopu.

Pogoj, da je naslov zaveden kot bela lisa je, da noben operater ni izrazil tržnega interesa za pokrivanje in da nima optičnega priključka.

**Predvideno število priključkov po naseljih**

Končno število priključkov po posamezih naseljih težko napovemo, saj v sklopu projekta RUNE tudi ne gradimo na vseh naslovih. Gre za naslove, ki so preveč oddaljeni od trase, kar pomeni, da bi izvedba do teh naslovov bila zelo draga, ker pa smo finančno omejeni, jih žal ne moremo pokriti.

Vključenost posameznega naslova lahko občani preverijo na naši spletni strani [www.ruralnetwork.eu](http://www.ruralnetwork.eu), v aplikaciji za preverjanje naslovov. Če je naslov vključen v projekt, lahko uporabnik odda interes za izgradnjo (podpisana pogodba s strani naročnika), ko se gradnja na njegovem področju začne. Naslov se preveri, prav tako možnost izvedbe, če je ta mogoča, se naročnika o tem obvesti (elektronski podpis pogodbe z naše strani), v nasprotnem primeru uporabniku pošljemo obvestilo o tem, da izgradnja priključka na njegovem naslovu ni mogoča.

**Splošne informacije o optičnem priključku in gradnji**

**Kaj je optični priključek**

Optični priključek omogoča hitro, zanesljivo in kakovostno delovanje pametnih storitev, kot so internet, nalaganje vsebin, igranje iger, gledanje televizije ali poslušanje glasbe itd.

**Prednosti optičnega priključka**

* priključitev na odprto širokopasovno omrežje (to je omrežje, ki ga uporabljajo vsi internetni ponudniki storitev (ISP) pod enakimi pogoji)
* možnost izbire in zamenjava ponudnika storitev
* neobčutljivost na zunanje vplive (električne motnje, voda, vremenski vplivi, itd.)
* hitrejša, stabilna in bolj zanesljiva internetna povezava
* več povezanih naprav
* hiter in večji prenos podatkov
* igranje iger brez motenj
* video vsebine z jasno sliko in čistim zvokom
* vsebine v oblaku, dostopne na več napravah

Skladno s pogodbo o izgradnji priključka se priključek izgradi do fasade stanovanja/stavbe, vključno z zaključitvijo v notranjosti stanovanja/stavbe.

Priključitev na omrežje RUNE in notranja napeljava se **po trenutno veljavnem ceniku** **zaračunata v enkratnem** **znesku** **136,99 EUR + DDV\* (150,00 EUR z DDV za fizične osebe ali 167,13 EUR z DDV za pravne osebe),**ki se plača po predračunu (pred začetkom del) in vključuje:

* montažo optičnega kabla od uvodnice v hišo do mesta optične priključne doze v prostorih uporabnika (do 10 m dolžine in 2 preboja);
* montažo in zvar optičnega vlakna v optični dozi;
* izvedbo meritev optičnega vlakna;
* namestitev in priklop optičnega modema pri stranki;
* preizkus delovanja povezave.

Znesek lahko krije naročnik sam, ali pa ga **na njegovo željo krije tudi izbrani ponudnik storitev** (Telekom, T2, Telemach in A1). Podrobnosti oziroma pogoje za to je potrebno preveriti pri njih. Je pa v navedeni znesek vključeno tudi nadaljnje vzdrževanje priključka.

**Kako poteka gradnja priključka in kaj je pogoj za njegovo izgradnjo na posameznem naslovu?**

Postopek poteka na naslednji način: pred izgradnjo priključkov gradimo primarno omrežje oz. t.i. omrežje med naselji, s postavitvijo razvodnih omaric po naseljih, ki so lahko od objekta naročnika oddaljene tudi več sto metrov. Od omarice do posameznega objekta poteka faza izgradnje sekundarnega omrežja oz t.i. omrežje do uporabnika.

Pogoj za začetek izgradnje na posameznem naslovu je potrjena gradbena situacija ter dosežena zadostna količina podpisanih pogodb v naselju. V sklopu priprave gradbene situacije mora izvajalec gradbenih del pridobiti vsa soglasja in dovoljenja za trase, kjer bo gradil hišne priključke.

Delovni nalog bo za posamezen naslov izdan na osnovi podpisane pogodbe. Ko so pogoji za začetek izgradnje izpolnjeni, naročnika kontaktira izvajalec gradbenih del, s katerim se dogovorita za termin izvedbe priključka ter za način polaganja optičnega kabla do objekta naročnika. Hišne priključke v največji meri izvajamo zemeljsko. Ko je priključek izgrajen, uporabnik dobi račun za plačilo.

**KONTAKTI**

**Za občane:**

V primeru dodatnih vprašanj ali za pomoč pri izvedbi naročila se **občani** lahko obrnejo na Center za pomoč uporabnikom, ki je na voljo vsak delovni dan med 8.00 in 12.00 uro na telefonski številki +386 (1) 235 1530ali na e-naslovu [rune-si@ruralnetwork.eu](mailto:rune-si@ruralnetwork.eu)